Na temelju članka 67. Zakona o komunalnom gospodarstvu („Narodne novine“ br. 68/18, 110/18 i 32/20) i članka 31. Statuta Općine Martijanec („Službeni vjesnik Varaždinske županije br. 10/13, 24/13, 18/18 i 9/20), **Općinsko vijeće Općine Martijanec** na **29.** sjednici održanoj dana **27. – 29. siječnja 2021. godine**, donosi

***I. Izmjene i dopune Programa***

***građenja komunalne infrastrukture***

***na području Općine Martijanec u 2021. godini***

1. **UVODNE ODREDBE**

Ovim se Programom građenja komunalne infrastrukture na području Općine Martijanec za 2021. godinu, u skladu s predvidivim sredstvima i izvorima financiranja određuje građenje komunalne infrastrukture:

* nerazvrstanih cesta
* javnih površina
* javnih parkirališta
* javne rasvjete
* groblja
* odvodnje
* gospodarenja komunalnim otpadom

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.

U Programu se troškovi iskazuju odvojeno za svaku građevinu i ukupno te se iskazuju odvojeno prema izvoru njihova financiranja.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja komunalne infrastrukture za 2021. godinu osigurat će se iz izvora kako slijedi:

Proračun Općine Martijanec:

* opći prihodi i primici 316.500,00 kn
* podizvor opći prihodi i primici – pomoć EU (APPRRR) 1.050.000,00 kn
* ostali prihodi za posebne namjene 90.000,00 kn
* prihodi od spomeničke rente 500,00 kn

Pomoć EU - Agencija za plaćanja u poljoprivredi, ribarstvu i ruralnom razvoju 2.000.000,00 kn

Ostale pomoći – Ministarstvo prostornog uređenja, graditeljstva i državne imovine 200.000,00 kn

* + Ministarstvo regionalnog razvoja i fondova EU 300.000,00 kn
  + Županijska uprava za ceste 784.000,00 kn
  + sredstva fiskalnog izravnanja 1.019.000,00 kn

Sredstva za financiranje Programa građenja komunalne infrastrukture za 2021. godinu u iznosu od **5.599.000,00 kuna** rasporedit će se za financiranje građenja komunalne infrastrukture po djelatnostima: - nerazvrstane ceste, javne prometne površine, javna parkirališta, javna rasvjeta, groblja i odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE KOMUNALNE INFRASTRUKTURE**
2. **NERAZVRSTANE CESTE I JAVNE PROMETNE POVRŠINE**

U smislu ovog Programa pod nerazvrstanim cestama podrazumijevaju se radovi na izgradnji odnosno modernizaciji – asfaltiranje nerazvrstanih cesta. Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **IZGRADNJA I REKONSTRUKCIJA NERAZVRSTANIH CESTA** | |
| 1. Rekonstrukcija NC Martijanec - Madaraševec | **80.000,00** |
| * 1. Projektna dokumentacija | 80.000,00 |
|  |  |
| 1. Izgradnja šumske prometnice – NC V. Vinogradski odvojak | **2.000.000,00** |
| * 1. Gradnja | 1.950.000,00 |
| * 1. Nadzor | 50.000,00 |
|  |  |
| 1. Uređenje spojne ceste od ulice Sv. Martina do Školske ulice u Martijancu | **800.000,00** |
| * 1. Projektna dokumentacija | 50.000,00 |
| * 1. Gradnja | 730.000,00 |
| * 1. Nadzor | 20.000,00 |
|  |  |
| 1. Rekonstrukcija vinogradskih odvojaka | **300.000,00** |
| * 1. Projektna dokumentacija | 30.000,00 |
| * 1. Gradnja | 250.000,00 |
| * 1. Nadzor | 20.000,00 |
| **U K U P N O:** | **3.180.000,00** |
| ***Izvori financiranja:***  *Točka 1. podizvor opći prihodi i primici (pomoć EU – APPRRR) 80.000,00 kn*  *Točka 2. pomoć EU – APPRRR 2.000.000,00 kn*  *Točka 3. podizvor opći prihodi i primici (pomoć EU – APPRRR) 600.000,00 kn,* *Ministarstvo prostornog uređenja, graditeljstva i državne imovine 200.000,00 kn*  *Točka 4. podizvor opći prihodi i primici (pomoć EU – APPRRR) 210.000,00 kn, šumski doprinos 50.000,00, sredstva od legalizacije 40.000,00kn* | |

1. **JAVNE POVRŠINE**

U smislu ovog Programa pod građenjem javnih površina podrazumijeva se građenje i uređenje javnih

prometnih površina, javnih zelenih površina te javnih objekata i uređaja, a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **JAVNE POVRŠINE** | |
| 1. Izgradnja komunalne infrastrukture – pješačka i biciklistička traka Martijanec - Hrastovljan | **784.000,00** |
| * 1. Gradnja | 784.000,00 |
|  |  |
| 1. Projektiranje i urbanističko uređenje prostora društvenih i centralnih sadržaja Martijanec | **600.000,00** |
| * 1. Projektna dokumentacija | 80.000,00 |
| * 1. Gradnja | 500.000,00 |
| * 1. Nadzor | 20.000,00 |
|  |  |
| 1. Izgradnja širokopojasne mreže na području Općine Martijanec | **10.000,00** |
| Kapitalna pomoć drugim subjektima | 10.000,00 |
| **U K U P N O:** | **1.394.000,00** |
| ***Izvori financiranja:***  *Točka 1. ostale pomoći – ŽUC 784.000,00 kn*  *Točka 2. opći prihodi i primici 211.000,00 kn, podizvor opći prihodi i primici (pomoć EU – APPRRR) 89.000,00 kn, ostale pomoći – MRRFEU 300.000,00 kn*  *Točka 3. opći prihodi i primici 10.000,00 kn* | |

1. **GROBLJA**

U smislu ovog Programa, građenje na groblju podrazumijeva proširenje i rekonstrukciju zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji i predmeti na površinama groblja.Troškovi predloženog proširenja i rekonstrukcije groblja u 2021. godini procjenjuju se u iznosu od **96.000,00** **kuna**.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **PROŠIRENJE I REKONSTRUKCIJA GROBLJA** | |
| 1. Kupnja zemljišta, proširenje i uređenje groblja u Martijancu | **96.000,00** |
| * 1. Kupnja zemljišta | 70.000,00 |
| * 1. Izmještanje ograde | 26.000,00 |
| **U K U P N O :** | **96.000,00** |
| ***Izvori financiranja:***  *Točka 1. opći prihodi i primici 95.500,00 kn, prihodi od spomeničke rente 500,00 kn,* | |

1. **ODVODNJA**

Pod građenjem odvodnje podrazumijeva se građenje sustava prikupljanja i odvodnje otpadnih voda.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **ODVODNJA** | |
| 1. Izgradnja odvodnje u sklopu Aglomeracije Ludbreg | 1.019.000,00 |
| * 1. Kapitalna donacija | 1.019.000,00 |
|  |  |
| **U K U P N O:** | **1.019.000,00** |
| ***Izvori financiranja:***  *Točka 1. ostale pomoći - SFI 1.019.000,00 kn* | |

1. **GRADNJA GRAĐEVINA ZA GOSPODARENJE KOMUNALNIM OTPADOM**

Programom gradnje građevina za gospodarenje komunalnim otpadom predviđena je građenje građevine za gospodarenje komunalnim otpadom, a u nastavku daje se opis poslova s procjenom troškova gradnje pojedinih građevina:

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **GRADNJA GRAĐEVINA ZA GOSPODARENJE KOMUNALNIM OTPADOM** | |
| 1. Izgradnja reciklažnog dvorišta | **71.000,00** |
| * 1. Gradnja – kapitalna donacija | 71.000,00 |
| **U K U P N O:** | **71.000,00** |
| ***Izvori financiranja:***  *Točka 1. podizvor opći prihodi i primici (pomoć EU – APPRRR) 71.000,00 kn* | |

|  |  |
| --- | --- |
| **S V E U K U P N O:** | **5.599.000,00 kn** |

1. **ZAVRŠNE ODREDBE**

Ovaj Program radi hitnosti primjene stupa na snagu dan nakon objave u „Službenom vjesniku Varaždinske županije“.

KLASA: 400-08/21-01/1

URBROJ: 2186/19-01-21-2

Martijanec, 29. siječnja 2021. godine

PREDSJEDNIK

OPĆINSKOG VIJEĆA

Dubravko Besek